Sants

Sants é un barrio de Barcelona, situado na zona sur da cidade, no distrito de Sants-Montjuïc. Foi o núcleo principal do antigo municipio de Sants independente ata 1897, ao que lle daba nome, e que comprendía a zona central do actual distrito de Sants-Montjuïc excluíndo Montjuïc, el Poble Sec e Hostafrancs, que pertencían a Barcelona e a maior parte da Zona Franca que pertencía a L'Hospitalet.

O barrio é atravesado pola Ronda del Mig e polas vías do tren. No barrio atópase a estación ferroviaria de Barcelona-Sants, a máis importante da cidade. Ten un importante eixo comercial, coñecido como estrada de Sants, formado polas rúas da Creu Coberta, en Hostafrancs, e a rúa de Sants.

No século XIX, foi un barrio obreiro con varias fábricas téxtiles, entre outras hai que destacar as do Vapor Vell, convertida en biblioteca e escola en 2001, e a Espanya Industrial ou Vapor Nou, convertida en parque en 1983.

A festa maior celébrase cara ao 24 de agosto, festividade de San Bartolomeu, patrón do barrio.

 Véxase tamén 

 Ligazóns externas 

Distrito de Sants-Montjuïc 
El3 Portal de noticias do barrio  
BarriSants - Portal de noticias de Sants 
SantsTV - Televisión Comunitaria de Sants 

Categoría:Sants-Montjuïc
Categoría:Barrios de Barcelona
Categoría:Concellos desaparecidos da provincia de Barcelona